Las caracteristicas cheolochicas d'o lignito mequinenzano condicionoron las labors meneras. Existen mas de 30 libels diferents de lignito completament horizontals, encara que la mayoría d'ells yeran masiau estreitos pa estar esclataus lo que obligaba a los miners a treballar en cuclillas u tumbaus en o espacio interior d'a capa, d'uns 40 a 60 centímetros d'altura.Mas de 150 anyos d'explotacions meneras en a cuenca menera de Mequinenza han resultau en una gran cantidat de patrimonio y historia menera que en l'actualidat se pueden visitar y recorrer en o Museo d'a Mina de Mequinenza. En a cuenca carbonífera de Mequinenza plegoron a treballar en un momento u unatro mas de 250 expotaciones meneras. Qualques d'ellas yeran aluenyadas d'os nuclios urbans y sin vías de comuncación, per lo que en qualques casos se construyioron poblaus miners an gosaban vivir las familias completas u los treballadors. La interpresa Carbonífera de l'Ebro edificó un important aloch de tres plantas d'estilo de entreguerras situau en a mina Virchen d'o Pilar. L'edificio prencipal contaba con tres plantas con una longaria de 65 metros y chunto a ell unatro mas chicot destinau a usinas y residencia d'incheniers.​ Este poblau aculliba a treballadors venius de poblacions cercanas como Fayón, Nonasp, Fraga, Casp u Sastago.